
Önarckép

A munkám témája az ember.
A társadalmon keresztül vizsgáltam az egyént és így jutottam el az arcképig, mint a személyiség vizuális megjelenése.
Tulajdonképpen egy globális önarcképet szerettem volna létrehozni, aminek a külalakja változó, függ a néző karakterétől.
Tükörlapok lemarásával készítettem egy személyiségjegyeitől megfosztott arc-vázat, ami csak oldalsó szögekből látható. Ez modellezi az egyén civilizációból kiemelt, kultúráktól függetlenül állandó részét. Az ember fogalmat, mint kategóriát értelmezi, ami tudatunk kialakulásának következményeként rögzült az értelmünkben.
Szemből nézve a befogadó önarcképe tükröződik az üvegrétegek vastagsága miatt. Ez a pillanatnyi látvány teszi élővé a szobrot. Térben és időben meghatározott lesz, hiszen a személyiségünk is az. Pozíciót kap a társadalomban, mivel a nézőnek is van egy közösségi státusza, ami nélkül nem is létezhetne egyénisége, mert a csoporton kívül nincs senki, akivel szemben megjelenhetnek az eltérő jellegzetességei.



